Diari Oficial de la Generalitat Valenciana


Sumari del DOGV 5635, del 08-11-2007 (2007/13101)

Notificació a Muebles Nuevo Garbe, CB. Expedient número COIJAC/2006/384/46.
---------------------------------------------------------------------------

### Dades del document

Número de DOGV
:   5635

Data del DOGV
:   08-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/13668


Data del document
:   20-09-2007

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Muebles Nuevo Garbe, CB. Expedient número COIJAC/2006/384/46. [2007/13838]  
Atés que ho ha acordat així el president de la Junta Arbitral de Consum de la Comunitat Valenciana en l'expedient arbitral COIJAC/2006/384/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es notifica a l'interessat que a continuació s'indica el laude arbitral recaigut en el mencionat expedient, mitjançant el present edicte:  
Interessat: Muebles Nuevo Garbe, CB.  
Últim domicili conegut: c/Calvo Acacio, 14 i 16 (46675 València).   
Expedient: COIJAC/2006/384/46.  
Laude de data 8 de març de 2007, que es dicta a València en els següents termes: «Este col·legi arbitral estima parcialment la pretensió de José Segovia Rubio en considerar que ha quedat acreditat que l'empresa reclamada, Muebles Nuevo Garbe CB, va subministrar una composició modular per al saló que presenta deficiències i no està acabada de muntar, per la qual cosa s'estima equitatiu que l'empresa reclamada repare les deficiències (el baix de la calaixera del dormitori, substitució del quadre de pell de la composició del saló, subministrament del vidre interior i col·locació d'un tirador del calaix en horitzontal) i acabe de muntar el moble, en el termini de 40 dies comptats des de l'endemà de la notificació del present laude.  
Quant als mobles no servits, este Col·legi Arbitral, atés que des del moment de la reclamació es va fer constar este punt, fet que no va rebatre l'empresa reclamada, estima equitatiu que Muebles Nuevo Garbe CB subministre al reclamant el sofà 3+2, la taula de centre, les 4 cadires, les dues butaques i la taula raconera que figuren en la comanda realitzada amb data de 7 de maig de 2005, que s'hauran de subministrar al domicili del reclamant en el termini de 40 dies comptats des de l'endemà de la notificació del present laude.  
Pel que fa a les potes del somier, el Col·legi Arbitral no estima que el doblegament siga imputable exclusivament a l'empresa reclamada, per la qual cosa no n'és procedent la substitució.   
I, finalment, quant al deute de 1.000 euros que l'empresa reclamada manifesta que li deu el reclamant, segons ha manifestat esta en el curs de la inspecció ocular, circumstància que no ha sigut desmentida pel Sr. Segovia i que consta en la nota de lliurament firmada per ambdues parts de data 21 de setembre de 2005, este Col·legi Arbitral estima esta reconvenció, i el reclamant haurà de pagar l'import de 1.000 euros a l'empresa reclamada.  
Esta quantitat haurà de depositar-la el reclamant en la seu d'esta Junta Arbitral de Consum en el termini de 10 dies, comptats des de l'endemà del subministrament dels mobles per l'empresa reclamada.»  
L'indicat laude té caràcter vinculant i executiu i és eficaç des del dia de la seua notificació.  
Cosa que es fa saber a l'interessat-reclamat als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge. Se li comunica també que dins dels deu dies següents a la notificació del laude, podrà demanar al Col·legi Arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què es referix l'article 39 de la Llei d'Arbitratge, d'acord amb el que s'establix en l'article 40 i següents de la Llei d'Arbitratge 60/2003.  
I perquè servisca de notificació a l'interessat consignat anteriorment s'expedix el present edicte.  
València, 20 de setembre de 2007.- El president de la Junta Arbitral: Luis Abellán Tolosa.